**Fredrik Händemark** (s. 27. elokuuta 1993 Björbo, Ruotsi) on ruotsalainen jääkiekkoilija, joka pelaa SHL-joukkue Malmö Redhawksissa. Händemark on pelipaikaltaan keskushyökkääjä.

Ura
---

### Seuraura

Händemark on Björbo IF:n kasvatti. Hän siirtyi 15-vuotiaana Leksands IF:ään kaudeksi 2008–2009. Händemark voitti kauden päätteeksi U16 SM:n pronssia. Kaudella 2009–2010 hän ylsi seuran sisäisen syöttöpörssin voittoon sekä J18 Elitissä 14 syöttöpisteellään että J18 Allsvenskanissa kymmenellä syöttöpisteellään. Händemark pelasi ison osan kaudestaan myös Leksandin J20-junioreissa, jossa hän voitti kauden päätteeksi J20 SuperElitin mestaruuden.

Kaudella 2011–2012 Händemark nousi Leksandin J20-junioreiden varakapteeniksi. Hän oli joukkueen toiseksi paras pistemies Filip Forsbergin jälkeen tehoilla 11+13=24. Händemark debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi 16 runkosarjaottelua tehopistein 3+1=4 ja kuusi Kvalserien-ottelua tehden yhden syöttöpisteen. Händemark pelasi kauden aikana myös kuusi ottelua lainalla sarjatasoa alempana Hockeyettanin Borlänge HF:ssä. Toukokuussa 2012 hän teki Leksandin kanssa kaksivuotisen jatkosopimuksen.

Kaudella 2012–2013 Händemark teki Leksandin J20-junioreissa 23 runkosarjaottelussa piste per peli -tahdilla tehot 13+10=23, joilla hän oli joukkueen kolmanneksi paras maalintekijä ja jakoi Leksandin sisäisen pistepörssin kolmannen sijan Martin Grönbergin ja Mattias Nilssonin kanssa. Händemark voitti myös joukkueen sisäisen tehotilaston lukemalla +6. Suurimman osan kaudestaan hän pelasi kuitenkin Leksandin miesten joukkueessa, jossa ensimmäinen kokonainen Allsvenskan-kausi toi 42 runkosarjaottelussa tehot 4+5=9 ja kymmenessä Kvalserien-ottelussa kaksi syöttöpistettä. Händemark oli kauden päätteeksi nostamassa joukkuetta SHL:ään, jossa hänen tulokaskautensa 2013–2014 toi 52 runkosarja- ja kolmessa playoff-ottelussa tehot 1+5=6. Händemark sai tililleen ensimmäisen SHL-ottelunsa kauden avauskierroksella 14. syyskuuta 2013 Brynäs IF:ää vastaan. Hän jäi ottelussa kuitenkin ilman peliaikaa. Händemark sai ensimmäiset jääaikansa seuraavassa ottelussa 17. syyskuuta 2013 vieraissa Örebro HK:ta vastaan. Hän sai ottelussa peliaikaa 1.01 minuuttia. Ensimmäisen SHL-maalinsa Händemark teki 25. tammikuuta 2014 Frölunda HC:tä vastaan. Huhtikuussa 2014 hän teki Leksandin kanssa vuoden mittaisen jatkosopimuksen.

Helmikuussa 2015 Händemarkin sopimusta Leksandin kanssa jatkettiin taas vuodella. Kauden 2014–2015 päätteeksi joukkue kuitenkin putosi Allsvenskaniin. Händemarkin rooli Leksandissa jäi varsin pieneksi, eikä hän pelannut enää jatkosopimuskauttaan. Händemark siirtyi kaudeksi 2015–2016 hyökkävämmän roolin perässä Allsvenskanin nousijajoukkue IK Panterniin. Hän oli tehoilla 9+11=20 joukkueen kolmanneksi paras maalintekijä ja neljänneksi paras pistemies. Joulukuun 2016 lopulla Pantern lainasi Händemarkin Malmö Redhawksin SHL-joukkueeseen paikkaamaan Mattias Perssonin, Henrik Hetan ja Joey Tenuten loukkaantumisia. Hän pelasi joukkueessa lopulta kauden loppuun. Maaliskuussa 2016 Händemark teki kaksivuotisen jatkosopimuksen Redhawksin kanssa.

Kaudella 2016–2017 Händemark oli tehoilla 13+19=32 Redhawksin kolmanneksi paras pistemies. Kaudeksi 2017–2018 hänet nimettiin joukkueen kapteeniksi. Händemark jakoi tehoilla 11+17=28 Redhawksin sisäisen pistepörssin toisen sijan Nils Anderssonin kanssa edellään Rhett Rakhshani. Hänellä oli myös koko SHL:n paras aloitusprosentti (62,8%). Pudotuspeleissä Händemark oli neljällä syöttöpisteellään Redhawksin paras syöttäjä Rhett Rakhshanin kanssa. Mestarien liigassa hän jakoi tehoilla 3+3=6 joukkueen sisäisen pistepörssin voiton Lukas Haudumin kanssa sekä sisäisen maalipörssin voiton kolmen muun pelaajan kanssa. Tammikuussa 2018 Händemark teki Redhawksin kanssa vuoden mittaisen jatkosopimuksen. Saman vuoden marraskuussa hänen sopimustaan jatkettiin kolmella vuodella kevääseen 2022 saakka. Kaudella 2018–2019 Händemark oli tehoilla 6+20=26 Redhawksin kolmanneksi paras pistemies. Hän voitti myös koko SHL:n jäähypörssin 91 minuutillaan. Puolivälierissä Händemark oli joukkueensa paras pistemies tehoilla 1+3=4. Mestarien liigassa hän oli kuudella syöttöpisteellään Redhawksin paras syöttäjä Carl-Johan Lerbyn kanssa. Händemark jakoi myös joukkueen sisäisen tehotilaston voiton Lars Bryggmanin ja Konstantin Komarekin kanssa lukemalla +6.

Händemark teki kaudella 2019–2020 SHL:n yhden kauden piste-ennätyksensä tehoilla 14+24=38, joilla hän oli Redhawksin paras pistemies, maalintekijä ja syöttäjä. Händemark sijoittui koko liigan pistepörssissä kymmenenneksi. Hänellä oli myös SHL:n paras aloitusprosentti (61,5%).

Toukokuussa 2020 NHL-varaamaton Händemark teki vuoden mittaisen tulokassopimuksen San Jose Sharksin kanssa. Elokuussa seura kuitenkin lainasi hänet toistaiseksi voimassa olevalla sopimuksella Malmö Redhawksin SHL-joukkueeseen, kunnes NHL:n harjoitusleirit alkavat.

### Maajoukkueura

Händemark on pelannut Ruotsin A-maajoukkueessa 22 ottelua tehopistein 4+6=10. Hän teki A-maajoukkuedebyyttinsä Channel One Cupissa 15. joulukuuta 2016 Moskovan VTB-jääpalatsissa isäntäjoukkue Venäjää vastaan. Händemark merkittiin Ruotsin nelossentteriksi laidoilleen Daniel Brodin ja John Norman. Ensimmäisen A-maajoukkuemaalinsa hän teki Carlson Hockey Gamesin Jaroslavlissa pelatussa avausottelussa 19. huhtikuuta 2018 Venäjää vastaan. Händemarkin osuma jäi Ruotsin 1–2-voittoon päättyneen ottelun voittomaaliksi.

Händemark on pelannut myös kaksi nuorten ja 11 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Borlänge HF | Ruotsi I | 6 | 3 | 1 | 4 | 8 | – | – | – | – | – |
|  | Leksands IF | Allsvenskan | 16 | 3 | 1 | 4 | 6 | – | – | – | – | – |
| 2012–2013 | Borlänge HF | Ruotsi I | 3 | 2 | 1 | 3 | 2 | – | – | – | – | – |
|  | Leksands IF | Allsvenskan | 42 | 4 | 5 | 9 | 8 | – | – | – | – | – |
| 2013–2014 | Leksands IF | SHL | 52 | 1 | 5 | 6 | 18 | 3 | 0 | 0 | 0 | 0 |
| 2014–2015 | Leksands IF | SHL | 54 | 1 | 2 | 3 | 22 | – | – | – | – | – |
| 2015–2016 | IK Pantern | Allsvenskan | 33 | 9 | 11 | 20 | 10 | – | – | – | – | – |
|  | Malmö Redhawks | SHL | 23 | 1 | 2 | 3 | 8 | – | – | – | – | – |
| 2016–2017 | Malmö Redhawks | SHL | 47 | 13 | 19 | 32 | 8 | 13 | 3 | 6 | 9 | 6 |
| 2017–2018 | Malmö Redhawks | SHL | 52 | 11 | 17 | 28 | 32 | 10 | 0 | 4 | 4 | 6 |
| 2018–2019 | Malmö Redhawks | SHL | 49 | 6 | 20 | 26 | 91 | 5 | 1 | 3 | 4 | 6 |
| 2019–2020 | Malmö Redhawks | SHL | 52 | 14 | 24 | 38 | 65 | – | – | – | – | – |
| 2020–2021 | Malmö Redhawks | SHL | 25 | 6 | 9 | 15 | 16 | – | – | – | – | – |
|  | San Jose Barracuda | AHL | 14 | 4 | 4 | 8 | 2 | – | – | – | – | – |
|  | San Jose Sharks | NHL | 8 | 1 | 0 | 1 | 2 | – | – | – | – | – |
| 2021–2022 | SKA Pietari | KHL | 15 | 2 | 4 | 6 | 2 | – | – | – | – | – |
|  | Malmö Redhawks | SHL | 40 | 6 | 12 | 18 | 8 | – | – | – | – | – |
| 9 kautta | yhteensä | SHL | 394 | 59 | 110 | 169 | 268 | 31 | 4 | 13 | 17 | 18 |

Lähteet
-------

* Fredrik Händemark The Internet Hockey Databasessa (englanniksi)
* Fredrik Händemark Eurohockey-sivustolla (englanniksi)
* Fredrik Händemark *Elite Prospects*. Everysport Media Group AB.  (englanniksi)

### Viitteet

1. 1 2  Winnberg, Christian: Fredrik Händemark stannar i Malmö Redhawks *malmoredhawks.com*.  15.3.2016. Malmö Redhawks Ishockey AB. Viitattu 22.2.2017. (ruotsiksi)
2. 1 2 3 4 5 6 7 8  Fredrik Händemark *Elite Prospects*. Everysport Media Group AB.  (englanniksi)
3. 1 2  Rebenstam, Thomas: Från Dalarna till Skåne – Fredrik Händemark, ny forward *pantern.se*.  27.7.2015. IK Pantern. Viitattu 22.2.2017. (ruotsiksi)
4. ↑  Elite Prospects - Leksands IF J18 *eliteprospects.com*. Everysport Media Group. Viitattu 10.8.2020. (englanniksi)
5. ↑  Elite Prospects - Leksands IF J20 *eliteprospects.com*. Everysport Media Group. Viitattu 10.8.2020. (englanniksi)
6. ↑  Elite Prospects - Leksands IF J20 *eliteprospects.com*. Everysport Media Group. Viitattu 10.8.2020. (englanniksi)
7. ↑  Game detail: 14 Sep 2013, Leksands IF - Brynäs IF *Eurohockey.com*.  14.9.2013. European Ice Hockey Online AB & eSports.cz s.r.o. Viitattu 11.9.2018. (englanniksi)
8. ↑  Fredrik Händemark *SHL.se*. SHL AB. Viitattu 10.8.2020. (ruotsiksi)
9. ↑  Game detail: 25 Jan 2014, Leksands IF - Frölunda HC *Eurohockey.com*.  25.1.2014. European Ice Hockey Online AB & eSports.cz s.r.o. Viitattu 11.9.2018. (englanniksi)
10. ↑  Thirus, Klaes; Dalmalm, Katharina: Två nyförvärv och två förlängningar *leksandsif.se*.  11.4.2014. Leksands IF Ishockey AB. Viitattu 22.2.2017. (ruotsiksi)
11. ↑  Broman, Elin: Leksands IF förlänger med Fredrik Händemark *leksandsif.se*.  23.2.2015. Leksands IF Ishockey AB. Viitattu 22.2.2017. (ruotsiksi)
12. ↑  Elite Prospects - IK Pantern *eliteprospects.com*. Everysport Media Group. Viitattu 10.8.2020. (englanniksi)
13. ↑  Svensson, Johan: Malmö lånar in spelare från allsvenskan *bloggar.expressen.se*.  29.12.2015. AB Kvällstidningen Expressen. Viitattu 22.2.2017. (ruotsiksi)
14. ↑  Elite Prospects - Malmö Redhawks *eliteprospects.com*. Everysport Media Group. Viitattu 10.8.2020. (englanniksi)
15. ↑  Elite Prospects - Malmö Redhawks *eliteprospects.com*. Everysport Media Group. Viitattu 10.8.2020. (englanniksi)
16. ↑  Winnberg, Christian: Fredrik Händemark stannar i Malmö Redhawks *malmoredhawks.com*.  12.1.2018. Malmö Redhawks Ishockey AB. Viitattu 11.9.2018. (ruotsiksi)
17. ↑  Winnberg, Christian: Kaptenen klar för tre nya år i Redhawks *malmoredhawks.com*.  9.11.2018. Malmö Redhawks Ishockey AB. Viitattu 10.8.2020. (ruotsiksi)
18. ↑  Elite Prospects - Malmö Redhawks *eliteprospects.com*. Everysport Media Group. Viitattu 10.8.2020. (englanniksi)
19. ↑  Elite Prospects - SHL Stats 2019-2020 *eliteprospects.com*. Everysport Media Group. Viitattu 10.8.2020. (englanniksi)
20. ↑  Sharks Sign Center Fredrik Handemark *nhl.com/sharks*.  4.5.2020. SAN JOSE, CA:  San Jose Sharks. Viitattu 10.8.2020. (englanniksi)
21. ↑  Winnberg, Christian: Händemark inleder säsongen i Redhawks *malmoredhawks.com*.  10.8.2020. Malmö Redhawks Ishockey AB. Viitattu 10.8.2020. (ruotsiksi)
22. ↑  SWE - RUS (Line Up) *stats.swehockey.se*.  15.12.2016. Svenska Ishockeyförbundet. Viitattu 10.8.2020. (englanniksi)
23. ↑  RUS - SWE (1-2) *stats.swehockey.se*.  19.4.2018. Svenska Ishockeyförbundet. Viitattu 11.9.2018. (ruotsiksi)